AIŠKINAMASIS RAŠTAS

Dėl UAB „Molėtų šiluma” 2019-2022 metų investicijų plano suderinimo

1. Parengto tarybos sprendimo projekto tikslai ir uždaviniai:

Tikslas - suderinti uždarosios akcinės bendrovės „Molėtų šiluma“ (toliau – Bendrovė) 2019-2022 m. investicijų planą.

1. Siūlomos teisinio reguliavimo nuostatos:

Lietuvos Respublikos šilumos ūkio įstatymo 35 straipsnis reglamentuoja, kad „investiciniai planai derinami su savivaldybės taryba jos nustatyta tvarka“.

Šilumos tiekėjų investicijų planų derinimo tvarkos aprašo, patvirtinto Molėtų rajono savivaldybės tarybos 2009 m. vasario 26 d. sprendimu Nr. B1-48 „Dėl Šilumos tiekėjų investicijų planų derinimo tvarkos aprašo patvirtinimo“ (toliau- Aprašas), 10 punktas nustato, kad „investicijų planas kartu su sprendimo projektu dėl jo patvirtinimo teikiamas svarstyti Tarybai“. Vadovaudamasis Aprašo nuostatomis, šilumos tiekėjas pateikia prašymą, pasirašytą įmonės vadovo, kuriame nurodyti atsakingi asmenys, parengę investicijų planą, jų telefonų numeriai, elektroninio pašto adresai ir investicijų planą, kuris turi atitikti šilumos tiekėjo ilgalaikius planus ir bendrovės vystymo strategiją, kurioje numatomos lėšos, reikalingos investicijų planui įgyvendinti, finansavimo šaltiniai ir šio investicijų plano įgyvendinimo terminai.

1. Laukiami rezultatai:

Šilumos tiekimo įmonių investicinių planų suderinimas su rajono taryba yra privalomas pagal jų veiklą reglamentuojančius teisės aktus, todėl, priėmus sprendimą, Bendrovė galės įgyvendinti planuojamus investicinius projektus.

1. Lėšų poreikis ir jų šaltiniai:

Planuojamų investicijų bendra suma 812 140 Eur, iš jų: 704 140 Eur Bendrovės lėšos, 108 000 Eur ES struktūrinių fondų lėšos.

1. Kiti sprendimui priimti reikalingi pagrindimai, skaičiavimai ar paaiškinimai.

Bendrovė 2021 m. kovo 8 d. raštu Nr. 8-49 „Prašymas dėl investicijų plano papildymo ir suderinimo“ prašo Molėtų rajono savivaldybės tarybos suderinti 2019-2022 metų investicijų planą (toliau - planas). Su prašymu pateikiama derinamų investicijų suvestinė ir aprašymas (pridedama). Teikiamas derinti planas papildytas 2020 m. įvykdytais 2 investiciniais projektais ir 2021 m. planuojamais 8 naujais investiciniais projektais:

1. Naujų šilumos tinklų iki sklypo Paluokesos g. Nr. 11 Molėtuose statyba. Investicijų vertė – 320000,00 Eur, finansavimo šaltinis – bendrovės lėšos.

2. Naujo šilumos tiekimo tinklo įvado į pastatą Statybininkų g. Nr. 6 Molėtuose statyba. Investicijų vertė – 26000,00 Eur, finansavimo šaltinis – bendrovės lėšos.

3. Šilumos tinklų kapitalinis remontas Kauno g-vė Molėtai. Investicijų vertė – 35000,00 Eur, finansavimo šaltinis – bendrovės lėšos.

4. Kompiuterinės technikos pirkimas. Investicijų vertė – 2000,00 Eur, finansavimo šaltinis – bendrovės lėšos.

5. Šilumos apskaitos prietaisų pirkimas. Investicijų vertė – 6500,00 Eur, finansavimo šaltinis – bendrovės lėšos.

6. Suginčių mokyklos katilinės rekonstrukcija pritaikant deginti medžio granules. Investicijų vertė –22000,00 Eur, finansavimo šaltinis – bendrovės lėšos.

7. Krautuvo, skirto skiedros ir granulių krovos darbams, pirkimas. Investicijų vertė – 95000,00 Eur, finansavimo šaltinis – bendrovės lėšos.

8. 340 kW Saulės fotovoltinės jėgainės įrengimas UAB „Molėtų šiluma“. Investicijų vertė – 288000,00 Eur; - finansavimo šaltiniai - 180000,00 Eur bendrovės lėšos; 108000,00 Eur ES struktūrinių fondų lėšos.

9. Automobilinės priekabos pirkimas. Investicijų vertė – 1040,00 Eur, finansavimo šaltinis – bendrovės lėšos.

10. Žemės sklypo skirto saulės fotovoltinės jėgainės įrengimui pirkimas. Investicijų vertė – 16600,00 Eur, finansavimo šaltinis – bendrovės lėšos.

Visų prašomų suderinti investicijų vertė - 812140 Eur.